
การแต่งตั้งครูผู้ช่วยให้ดำรงตำแหน่งครู
1. หลักกฎหมาย 
“มาตรา 56 ผู้ใดได้รับการบรรจุและแต่งตั้งให้เข้ารับราชการเป็นข้าราชการครูและบุคลากรทางการศึกษาและแต่งตั้งให้ดำรงตำแหน่งตามมาตรา 45 วรรคหนึ่ง หรือ มาตรา 50 ให้ทดลองปฏิบัติหน้าที่ราชการในตำแหน่งนั้น แต่ถ้าผู้ใดได้รับการบรรจุและแต่งตั้งในตำแหน่งครูผู้ช่วย ให้ผู้นั้นเตรียมความพร้อมและพัฒนาอย่างเข้มเป็นเวลาสองปีก่อนแต่งตั้งให้ดำรงตำแหน่งครู ทั้งนี้ การทดลองปฏิบัติหน้าที่ราชการ และการเตรียมความพร้อม
และพัฒนาอย่างเข้ม ให้เป็นไปตามหลักเกณฑ์และวิธีการที่ ก.ค.ศ. กำหนด
ถ้าในระหว่างทดลองปฏิบัติหน้าที่ราชการหรือเตรียมความพร้อมและพัฒนาอย่างเข้ม แล้วแต่กรณี 
ผู้มีอำนาจตามมาตรา 53 พิจารณาเห็นว่าข้าราชการครูและบุคลากรทางการศึกษาผู้ใดมีความประพฤติไม่ดี หรือ ไม่มีความรู้ หรือไม่มีความเหมาะสม หรือมีผลการประเมินทดลองปฏิบัติหน้าที่ราชการหรือเตรียมความพร้อมและพัฒนาอย่างเข้มอยู่ต่ำกว่าเกณฑ์ที่ ก.ค.ศ. กำหนด โดยไม่ควรให้รับราชการต่อไป ก็ให้สั่งให้ผู้นั้นออกจากราชการได้ ไม่ว่าจะครบกำหนดเวลาปฏิบัติหน้าที่ราชการหรือเตรียมความพร้อมและพัฒนาอย่างเข้ม
หรือไม่ก็ตาม ถ้าพ้นกำหนดเวลาทดลองปฏิบัติหน้าที่ราชการหรือเตรียมความพร้อมและพัฒนาอย่างเข้มดังกล่าวแล้ว และผู้มีอำนาจตามมาตรา 53 พิจารณาเห็นว่า ควรให้ผู้นั้นรับราชการต่อไป ก็สั่งให้ผู้นั้นปฏิบัติหน้าที่ในตำแหน่งหรือวิทยฐานะที่จะได้รับแต่งตั้งต่อไป และให้รายงานหัวหน้าส่วนราชการ ผู้อำนวยการสำนักงานเขตพื้นที่การศึกษา หรือ อ.ก.ค.ศ. เขตพื้นที่การศึกษา แล้วแต่กรณี
	ข้าราชการครูและบุคลากรทางการศึกษาผู้ใดซึ่งอยู่ในระหว่างทดลองปฏิบัติหน้าที่ราชการหรือ
เตรียมความพร้อมและพัฒนาอย่างเข้ม แล้วแต่กรณี ถูกสั่งให้ออกจากราชการเพื่อไปรับราชการทหาร ตามมาตรา 66 และต่อมาปรากฏว่าผู้นั้นมีกรณีจะต้องถูกสั่งให้ออกจากราชการตามวรรคสองหรือตามมาตราอื่น ก็ให้
ผู้มีอำนาจตามมาตรา 53 หรือผู้มีอำนาจตามมาตราอื่นนั้น แล้วแต่กรณี มีอำนาจเปลี่ยนแปลงคำสั่งให้ออก 
ตามมาตรา 66 เป็นให้ออกจากราชการตามวรรคสอง หรือมาตราอื่นนั้นได้
ผู้อยู่ในระหว่างทดลองปฏิบัติหน้าที่ราชการหรือเตรียมความพร้อมและพัฒนาอย่างเข้มในตำแหน่งใด 
ถ้าได้รับแต่งตั้งให้ดำรงตำแหน่งอื่นให้เริ่มทดลองปฏิบัติหน้าที่ราชการหรือเตรียมความพร้อมและพัฒนาอย่างเข้มใหม่
ผู้อยู่ในระหว่างทดลองปฏิบัติหน้าที่ราชการหรือเตรียมความพร้อมและพัฒนาอย่างเข้ม ผู้ใดถูกกล่าวหาว่ากระทำความผิดอาญาหรือกระทำผิดวินัย โดยมีมูลตามที่กล่าวหาว่าได้กระทำผิดดังกล่าว ให้ผู้บังคับบัญชาดำเนินการทางวินัยได้ตามที่บัญญัติไว้ในพระราชบัญญัตินี้ หรือเมื่อมีกรณีที่บุคคลดังกล่าวจะต้องออกจากราชการตามวรรคสองหรือวรรคสามหรือตามมาตราอื่น ก็ให้ผู้มีอำนาจตามมาตรา 53 หรือผู้มีอำนาจตามมาตราอื่นนั้น สั่งลงโทษหรือสั่งให้ผู้นั้นออกจากราชการ แล้วแต่กรณี
ผู้ใดถูกสั่งให้ออกจากราชการตามวรรคสองหรือวรรคสาม หรือสั่งให้ออกจากราชการตามมาตราอื่นในระหว่างทดลองปฏิบัติหน้าที่ราชการหรือเตรียมความพร้อมและพัฒนาอย่างเข้ม ที่มิใช่เป็นการถูกลงโทษปลดออก
หรือไล่ออก ให้ถือเสมือนว่าผู้นั้นไม่เคยเป็นข้าราชการครูและบุคลากรทางการศึกษา แต่ทั้งนี้ไม่กระทบกระเทือน
ถึงการปฏิบัติหน้าที่ราชการหรือเตรียมความพร้อมและพัฒนาอย่างเข้ม หรือการรับเงินเดือน หรือผลประโยชน์
อื่นใดที่ได้รับ หรือมีสิทธิจะได้รับจากทางราชการในระหว่างที่ผู้นั้นอยู่ในระหว่างทดลองปฏิบัติหน้าที่ราชการ
หรือเตรียมความพร้อมและพัฒนาอย่างเข้ม”



2. กฎหมาย ระเบียบ หลักเกณฑ์และวิธีการที่เกี่ยวข้อง
	2.1 มาตรา 53 และมาตรา 56 แห่งพระราชบัญญัติระเบียบข้าราชการครูและบุคลากร
ทางการศึกษา พ.ศ. 2547 และที่แก้ไขเพิ่มเติม 
	2.2 คำสั่งหัวหน้าคณะรักษาความสงบแห่งชาติ ที่ 19/2560 สั่ง ณ วันที่ 3 เมษายน 2560 เรื่อง การปฏิรูปการศึกษาในภูมิภาคของกระทรวงศึกษาธิการ 
	2.3 ประกาศคณะกรรมการขับเคลื่อนการปฏิรูปการศึกษาของกระทรวงศึกษาธิการในภูมิภาค ประกาศ ณ วันที่ 7 เมษายน 2560 เรื่อง คำวินิจฉัยคณะกรรมการขับเคลื่อนการปฏิรูปการศึกษา
ของกระทรวงศึกษาธิการในภูมิภาค
	2.4 มาตรา 7 แห่งพระราชบัญญัติแก้ไขเพิ่มเติมคำสั่งหัวหน้าคณะรักษาความสงบแห่งชาติ ที่ 19/2560 เรื่อง การปฏิรูปการศึกษาในภูมิภาคของกระทรวงศึกษาธิการ ลงวันที่ 3 เมษายน พุทธศักราช 2560 พ.ศ. 2565
2.5 การปรับปรุงการกำหนดตำแหน่งข้าราชการครูและบุคลากรทางการศึกษา
	1) การปรับปรุงการกำหนดตำแหน่งข้าราชการครูและบุคลากรทางการศึกษา ตามหนังสือสำนักงาน ก.ค.ศ. ที่ ศธ 0206.3/ว 24 ลงวันที่ 14 ธันวาคม 2548
	2) หลักเกณฑ์และวิธีการกำหนดตำแหน่งเพื่อบริหารอัตรากำลังข้าราชการครูและบุคลากรทางการศึกษาในสถานศึกษา สังกัดสำนักงานคณะกรรมการการศึกษาขั้นพื้นฐาน ตามหนังสือสำนักงาน ก.ค.ศ. ที่ ศธ 0206.4/ว 26 ลงวันที่ 12 ตุลาคม 2564
	3) การแก้ไขเพิ่มเติมหลักเกณฑ์และวิธีการกำหนดตำแหน่งเพื่อบริหารอัตรากำลังข้าราชการครูและบุคลากรทางการศึกษาในสถานศึกษา สังกัดสำนักงานคณะกรรมการการศึกษาขั้นพื้นฐาน ตามหนังสือสำนักงาน ก.ค.ศ. ด่วนที่สุด ที่ ศธ 0206.4/29 ลงวันที่ 5 มกราคม 2566
2.6 การแต่งตั้งครูผู้ช่วยให้ดำรงตำแหน่งครู ตามพระราชบัญญัติระเบียบข้าราชการครูและบุคลากรทางการศึกษา (ฉบับที่ 2) พ.ศ. 2551 ตามหนังสือสำนักงาน ก.ค.ศ. ที่ ศธ 0206.6/ว 7 ลงวันที่
20 สิงหาคม 2553 
2.7 การเตรียมความพร้อมและพัฒนาอย่างเข้ม ตำแหน่งครูผู้ช่วย
	1) หลักเกณฑ์และวิธีการเตรียมความพร้อมและพัฒนาอย่างเข้ม ตำแหน่งครูผู้ช่วย 
ตามหนังสือสำนักงาน ก.ค.ศ. ที่ ศธ 0206.7/ว 19 ลงวันที่ 25 ตุลาคม 2561
	2) แบบประเมินการเตรียมความพร้อมและพัฒนาอย่างเข้ม ตำแหน่งครูผู้ช่วย ตามหนังสือสำนักงาน ก.ค.ศ. ที่ ศธ 0206.7/ว 26 ลงวันที่ 28 ธันวาคม 2561
2.8 พระราชบัญญัติเงินเดือน เงินวิทยฐานะ และเงินประจำตำแหน่งข้าราชการครูและบุคลากรทางการศึกษา (ฉบับที่ 3) พ.ศ. 2558 ตามหนังสือสำนักงาน ก.ค.ศ. ที่ ศธ 0206.7/ว 8 ลงวันที่ 
22 พฤศจิกายน 2558
2.9 การเลื่อนเงินเดือนของข้าราชการครูและบุคลากรทางการศึกษา ตามหนังสือสำนักงาน ก.ค.ศ. ที่ ศธ 0206.7/ว 15 ลงวันที่ 27 กันยายน 2561
2.10 การได้รับเงินเดือนของข้าราชการครูและบุคลากรทางการศึกษา ตามหนังสือสำนักงาน ก.ค.ศ. ที่ ศธ 0206.7/ว 9 ลงวันที่ 26 เมษายน 2562
2.11 แนวปฏิบัติการเลื่อนเงินเดือนของข้าราชการครูและบุคลากรทางการศึกษา ในช่วงเปลี่ยนผ่านของการมี อ.ก.ค.ศ.เขตพื้นที่การศึกษา ตามหนังสือสำนักงาน ก.ค.ศ. ที่ ศธ 0206.7/ว 6 ลงวันที่ 
25 มกราคม 2566
2.12 มติ ก.ค.ศ. อื่น ๆ ที่เกี่ยวข้อง
3. คำชี้แจงประกอบหน้าคำสั่ง
การกรอกรายละเอียดในหน้าคำสั่ง ให้ดำเนินการดังต่อไปนี้
3.1 หมายเลข [image: Artboard 2] ให้ระบุหน่วยงานที่ออกคำสั่ง
3.2 หมายเลข [image: Artboard 3] ให้ระบุลำดับที่/ปีที่ออกคำสั่ง
3.3 หมายเลข [image: Artboard 4] ให้ระบุชื่อคำสั่ง
3.4 หมายเลข [image: Artboard 5] ให้ระบุกฎหมาย ระเบียบ หลักเกณฑ์และวิธีการที่เกี่ยวข้องให้ครบถ้วน
3.5 หมายเลข [image: Artboard 6] ให้ระบุชื่อ อ.ก.ค.ศ. เขตพื้นที่การศึกษา หรือ อ.ก.ค.ศ. ที่ ก.ค.ศ. ตั้ง 
ครั้งที่ประชุม และวันที่มีมติอนุมัติให้แต่งตั้งครูผู้ช่วยให้ดำรงตำแหน่งครู
3.6 หมายเลข [image: Artboard 7] ให้ระบุจำนวนครูผู้ช่วยที่ได้รับการแต่งตั้งให้ดำรงตำแหน่งครู
3.7 หมายเลข [image: Artboard 8] ให้ระบุวัน เดือน ปี ที่ผู้มีอำนาจสั่งบรรจุและแต่งตั้งลงนามในคำสั่ง
3.8 หมายเลข [image: Artboard 9] ให้ระบุลายมือชื่อ ชื่อ ตำแหน่ง ของผู้มีอำนาจสั่งบรรจุและแต่งตั้ง
4. คำชี้แจงประกอบบัญชีรายละเอียดแนบท้ายคำสั่ง
การกรอกบัญชีรายละเอียดแนบท้ายคำสั่งในแต่ละช่องรายการ ให้ดำเนินการดังต่อไปนี้
4.1 หมายเลข [image: Artboard 2] “ที่” ให้ระบุลำดับที่ผู้ผ่านการประเมินการเตรียมความพร้อมและพัฒนาอย่างเข้มที่จะแต่งตั้งให้ดำรงตำแหน่งครู 
4.2 หมายเลข [image: Artboard 3] “ชื่อ-ชื่อสกุล เลขประจำตัวประชาชน” ให้ระบุชื่อ-ชื่อสกุล และเลขประจำตัวประชาชน
4.3 หมายเลข [image: Artboard 4] “วุฒิ/วิชาเอก/สถาบันการศึกษา” ให้ระบุชื่อคุณวุฒิและวงเล็บวิชาเอก สถาบันการศึกษาที่สำเร็จ
4.4 หมายเลข [image: Artboard 5] “ใบอนุญาตประกอบวิชาชีพ” ให้ระบุเลขที่ใบอนุญาตประกอบวิชาชีพ วันที่ออกและวันที่หมดอายุ
4.5 หมายเลข [image: Artboard 6] “บรรจุเมื่อวันที่” ให้ระบุวัน เดือน ปี ที่บรรจุและแต่งตั้งตามคำสั่งบรรจุ
4.6 หมายเลข [image: Artboard 7] “วันที่ผ่านการเตรียมความพร้อมและพัฒนาอย่างเข้ม” ให้ระบุวันที่ผ่าน
การเตรียมความพร้อมและพัฒนาอย่างเข้ม 
4.7 หมายเลข [image: Artboard 8] “ตำแหน่งและสังกัดเดิม” ให้ระบุตำแหน่ง/หน่วยงานการศึกษา ตำแหน่งเลขที่ ตำแหน่งเลขที่จ่ายตรง เงินเดือน (อันดับและอัตราเงินเดือน) 
4.8 หมายเลข [image: คำอธิบาย: C:\Users\banana27262\Google Drive\17-โครงการส่งเสริมฯ\คู่มือรูปแบบคำสั่ง 2562\ThaiNumber-สมเกียรติทำให้\Artboard 9.png] “ตำแหน่งที่ได้รับแต่งตั้ง” ให้ระบุตำแหน่ง/หน่วยงานการศึกษา เงินเดือน (อันดับและอัตราเงินเดือน) 
4.9 หมายเลข [image: ] “ตั้งแต่วันที่” ให้ระบุ วัน เดือน ปี ที่แต่งตั้งให้ดำรงตำแหน่งครู
4.10 หมายเลข [image: ] “หมายเหตุ” ให้ระบุกรณีอื่นๆที่เป็นเงื่อนไขเป็นการเฉพาะราย (ถ้ามี) 




5. ข้อสังเกต
	5.1 เงินเดือนที่ได้รับ จะได้รับอัตราเงินเดือนเดิมตาม กฎ ก.ค.ศ. การเลื่อนเงินเดือนของข้าราชการครูและบุคลากรทางการศึกษา พ.ศ. 2561
	5.2 วันที่แต่งตั้งให้ดำรงตำแหน่งครู จะต้องเป็นวันที่เดียวกันกับวันที่แต่งตั้งให้ดำรงตำแหน่งครูผู้ช่วย เช่น แต่งตั้งให้ดำรงตำแหน่งครูผู้ช่วย วันที่ 1 พฤษภาคม 2550 เมื่อเตรียมความพร้อมครบ 2 ปี จะแต่งตั้ง
ให้ดำรงตำแหน่งครูได้ไม่ก่อนวันที่ 1 พฤษภาคม 2552 (ตามหนังสือสำนักงาน ก.ค.ศ. ที่ ศธ 0206.6/ว 7
ลงวันที่ 20 สิงหาคม 2553) 
	5.3 กรณีได้รับใบอนุญาตประกอบวิชาชีพหลังวันผ่านการเตรียมความพร้อมและพัฒนาอย่างเข้ม ให้แต่งตั้งครูผู้ช่วยให้ดำรงตำแหน่งครูได้ไม่ก่อนวันที่ได้รับใบอนุญาตประกอบวิชาชีพ





























									      คส. 2
ตัวอย่างคำสั่งแต่งตั้งครูผู้ช่วยให้ดำรงตำแหน่งครู
									            
[image: คำอธิบาย: คำอธิบาย: Artboard 2] คำสั่ง………………………………………..
[image: คำอธิบาย: คำอธิบาย: Artboard 3] ที่..../….
[image: คำอธิบาย: คำอธิบาย: Artboard 4] เรื่อง แต่งตั้งครูผู้ช่วยให้ดำรงตำแหน่งครู
	
              
[image: คำอธิบาย: คำอธิบาย: Artboard 6]		[image: คำอธิบาย: คำอธิบาย: Artboard 5] อาศัยอำนาจตามความในมาตรา 53 (...) (1) และมาตรา 56 แห่งพระราชบัญญัติระเบียบข้าราชการครูและบุคลากรทางการศึกษา พ.ศ. 2547 และที่แก้ไขเพิ่มเติม ข้อ 13 ของคำสั่งหัวหน้าคณะรักษาความสงบแห่งชาติ ที่ 19/2560 สั่ง ณ วันที่ 3 เมษายน 2560 เรื่อง การปฏิรูปการศึกษาในภูมิภาคของกระทรวงศึกษาธิการ ประกอบกับประกาศคณะกรรมการขับเคลื่อนการปฏิรูปการศึกษาของกระทรวงศึกษาธิการในภูมิภาค ประกาศ ณ วันที่ 7 เมษายน 2560 เรื่อง คำวินิจฉัยคณะกรรมการขับเคลื่อน
การปฏิรูปการศึกษาของกระทรวงศึกษาธิการในภูมิภาค และที่แก้ไขเพิ่มเติม (2) หนังสือสำนักงาน ก.ค.ศ. 
ที่ ศธ 0206.3/ว 24 ลงวันที่ 14 ธันวาคม 2548 หรือ ที่ ศธ 0206.4/ว 26 ลงวันที่ 12 ตุลาคม 2564 (3) และ ที่ ศธ 0206.6/ว 7 ลงวันที่ 20 สิงหาคม 2553 ที่ ศธ 0206.7/ว 19 ลงวันที่ 25 ตุลาคม 2561 และ ที่ ศธ 0206.7/ว 9 ลงวันที่ 26 เมษายน 2562    โดยอนุมัติ อ.ก.ค.ศ. เขตพื้นที่การศึกษา/
อ.ก.ค.ศ. ที่ ก.ค.ศ.ตั้ง................................. ในการประชุมครั้งที่…./..…… เมื่อวันที่……….….....… ให้แต่งตั้งข้าราชการครูและบุคลากรทางการศึกษาผู้ผ่านการประเมินการเตรียมความพร้อมและพัฒนาอย่างเข้ม
ในตำแหน่งครูผู้ช่วย ให้ดำรงตำแหน่งครู [image: คำอธิบาย: คำอธิบาย: C:\Users\banana27262\Google Drive\17-โครงการส่งเสริมฯ\คู่มือรูปแบบคำสั่ง 2562\ThaiNumber-สมเกียรติทำให้\Artboard 7.png] จำนวน..... ราย ดังบัญชีรายละเอียดแนบท้ายนี้

			[image: Artboard 8] สั่ง ณ วันที่ …………….…………… พ.ศ. ....


			                       [image: Artboard 9] (ลงชื่อ) ……………………………………
						    (…………………………...……….)
					(ตำแหน่ง) ………………………………………..

หมายเหตุ : 	
	(1) มาตรา 53 วรรคหนึ่ง (4) ใช้กับสังกัดสำนักงานเขตพื้นที่การศึกษา มาตรา 53 วรรคหนึ่ง (5) 
ใช้กับส่วนราชการอื่น
(2) แก้ไขเพิ่มเติมตามมาตรา 7 แห่งพระราชบัญญัติแก้ไขเพิ่มเติมคำสั่งหัวหน้าคณะ
รักษาความสงบแห่งชาติ ที่ 19/2560 เรื่อง การปฏิรูปการศึกษาในภูมิภาคของกระทรวงศึกษาธิการ 
ลงวันที่ 3 เมษายน พุทธศักราช 2560 พ.ศ. 2565
	(3) การแต่งตั้งครูผู้ช่วยให้ดำรงตำแหน่งครู แต่ละกรณีเกี่ยวข้องกับหลักเกณฑ์ใดให้อ้างกฎหมาย ระเบียบ หลักเกณฑ์ วิธีการ และมติที่เกี่ยวข้อง (ว 24/2548 ใช้กับส่วนราชการอื่น 
ว 26/2564 ใช้กับสังกัดสำนักงานคณะกรรมการการศึกษาขั้นพื้นฐาน)
[bookmark: _GoBack]

